《从田桥石径赴拂水》
明代·皇甫冲

江光开初霁，山云未全敛。
轻烟尚栖花，积雨犹在藓。
携屐遵回尚，援萝上修岘。
环林何透迤，磴道几回转。
游心自忘罢，策足乃知蹇。
含章乐丘园，耽隐易台铉。
顿使昔念舒，乃得今抱展。
将寻出世人，一往不复返。

作者简介：（1490—1558）明苏州府长洲人，字子浚。皇甫录长子。嘉靖七年举人。屡应会试不第。博览群籍，善骑射，好谈兵。有《己庚小志》、《几策》、《兵统》、《枕戈杂言》、《三峡山水记》、《子浚全集》。